CELEX: 52012AP0396
Language: fi
Date: 2012-10-25 00:00:00
Title: Euroopan keskuspankin johtokunnan jäsenen nimittäminen Euroopan parlamentin päätös 25. lokakuuta 2012 neuvoston suosituksesta Euroopan keskuspankin johtokunnan jäsenen nimittämisestä (C7-0195/2012 – 2012/0806(NLE))

11.3.2014   
            
            
               FI
            
            
               Euroopan unionin virallinen lehti
            
            
               CE 72/118
            
         Torstai 25. lokakuuta 2012Euroopan keskuspankin johtokunnan jäsenen nimittäminen
   P7_TA(2012)0396
   Euroopan parlamentin päätös 25. lokakuuta 2012 neuvoston suosituksesta Euroopan keskuspankin johtokunnan jäsenen nimittämisestä (C7-0195/2012 – 2012/0806(NLE))
   2014/C 72 E/19
   (Kuuleminen)
   
      Euroopan parlamentti, joka
   
               —
            
            
               ottaa huomioon 10. heinäkuuta 2012 päivätyn neuvoston suosituksen (1),
            
         
               —
            
            
               ottaa huomioon Euroopan unionin toiminnasta tehdyn sopimuksen 283 artiklan 2 kohdan toisen alakohdan, jonka mukaisesti Eurooppa-neuvosto on kuullut parlamenttia (C7-0195/2012),
            
         
               —
            
            
               ottaa huomioon työjärjestyksen 109 artiklan,
            
         
               —
            
            
               ottaa huomioon talous- ja raha-asioiden valiokunnan mietinnön (A7-0348/2012),
            
         
               A.
            
            
               ottaa huomioon, että Eurooppa-neuvosto kuuli 13. heinäkuuta 2012 päivätyllä ja 18. heinäkuuta 2012 vastaanotetulla kirjeellä Euroopan parlamenttia Yves Merschin nimittämisestä Euroopan keskuspankin (EKP) johtokunnan jäseneksi kahdeksan vuoden pituiseksi kaudeksi;
            
         
               B.
            
            
               ottaa huomioon, että talous- ja raha-asioiden valiokunta arvioi ehdokkaan pätevyyttä ja etenkin Euroopan unionin toiminnasta tehdyn sopimuksen (SEUT) 283 artiklan 2 kohdassa vahvistettujen edellytysten ja 130 artiklassa asetetun EKP:n täydellisen riippumattomuuden vaatimuksen täyttymistä rahapolitiikan alalla; ottaa huomioon, että arviointia varten valiokunta sai ehdokkaalta ansioluettelon sekä vastaukset hänelle toimitettuun kysymyslomakkeeseen;
            
         
               C.
            
            
               ottaa huomioon, että tämän jälkeen valiokunta järjesti 22. lokakuuta 2012 kaksi tuntia kestäneen kuulemistilaisuuden, jossa ehdokas käytti avauspuheenvuoron ja vastasi sitten valiokunnan jäsenten esittämiin kysymyksiin;
            
         
               D.
            
            
               toteaa, että oltiin laajasti yhtä mieltä siitä, että ehdokkaalla on EKP:n johtokunnan jäsenenä toimimiseen tarvittava arvostettu asema ja ammattikokemus rahatalouden ja pankkitoiminnan alalla;
            
         
               E.
            
            
               ottaa huomioon, että parlamentin jäsenet ottivat epävirallisesti esiin kysymyksen naisten edustuksesta ennen Tumpel-Gugerellin toimikauden päättymistä;
            
         
               F.
            
            
               toteaa, että EKP:n perustamisesta lähtien Tumpel-Gugerellin lähtöön asti EKP:n johtokunnassa on aina ollut naispuolinen jäsen;
            
         
               G.
            
            
               ottaa huomioon, että Euroopan unionista tehdyn sopimuksen (SEU) 4 artiklan 3 kohdan mukaisen jäsenvaltioiden ja unionin vilpittömän yhteistyön periaatetta noudattaen valiokunta varmisti ennen Gonzalez-Paramon toimikauden päättymistä toukokuussa 2012, että valiokunnan puheenjohtaja ilmoitti kaikkien poliittisten ryhmien puolesta euroryhmän puheenjohtajalle osoitetulla 8. toukokuuta 2012 päivätyllä kirjeellä neuvostolle EKP:n johtokunnan kokoonpanon yksipuolisuudesta ja naisedustuksen tarpeesta;
            
         
               H.
            
            
               ottaa huomioon, että samassa kirjeessä valiokunnan puheenjohtaja kannusti euroryhmää panemaan täytäntöön keskipitkän aikavälin suunnitelman, jolla edistetään naisten pääsyä vaikutusvaltaisiin tehtäviin EKP:ssä, kansallisissa keskuspankeissa ja kansallisissa valtiovarainministeriöissä;
            
         
               I.
            
            
               toteaa, että 8. toukokuuta 2012 päivättyyn kirjeeseen ei saatu virallista vastausta;
            
         
               J.
            
            
               ottaa huomioon, että Euroopan unionista tehdyn sopimuksen 2 artiklassa vahvistetaan naisten ja miesten tasa-arvon periaate;
            
         
               K.
            
            
               ottaa huomioon, että SEUT-sopimuksen 19 artiklalla unionille siirretään toimivalta sukupuoleen perustuvan syrjinnän torjumiseksi;
            
         
               L.
            
            
               katsoo, että johtokuntien ja hallitusten tasapuolisella sukupuolijakaumalla varmistetaan laajempi osaaminen ja avarammat näkökulmat, ja toteaa, että jos rekrytoidaan vain miehiä tai vain naisia, valikoima kapenee ja vaarana on, että mahdollisesti erinomaiset ehdokkaat jäävät huomaamatta;
            
         
               M.
            
            
               ottaa huomioon, että EKP:n nykyisen johtokunnan toimikautta jatketaan vuoteen 2018, joten johtokunnan sukupuolijakauma pysyy todennäköisesti yksipuolisena siihen asti;
            
         
               N.
            
            
               ottaa huomioon, että puheenjohtajakokouksen seurauksena Euroopan parlamentin puhemies pyysi Eurooppa-neuvoston puheenjohtajalta 19. syyskuuta 2012 päivätyllä kirjeellä, että tämä sitoutuisi siihen, että varmistetaan, että kaikki tämän vastuulla olevat unionin toimielimet toteuttavat konkreettisia toimia sukupuolten tasapainoisen edustuksen varmistamiseksi;
            
         
               O.
            
            
               ottaa huomioon, että komissio hyväksyi 21. syyskuuta 2010 naisten ja miesten tasa-arvostrategian vuosiksi 2010–2015 (COM(2010)0491) sekä naisten ja miesten tasa-arvon edistymistä vuonna 2011 käsittelevän raportin "Progress on Equality between Women and Men in 2011" (SWD(2012/0085) 16. huhtikuuta 2012;
            
         
               P.
            
            
               ottaa huomioon, että komission ehdotukseen Euroopan parlamentin ja neuvoston direktiiviksi oikeudesta harjoittaa luottolaitostoimintaa sekä luottolaitosten ja sijoituspalveluyritysten vakavaraisuusvalvonnasta (vakavaraisuusdirektiivi, CDR 4) sisältyi vaatimus, jonka mukaan luottolaitosten on otettava käyttöön linjaus, jolla edistetään tasapuolista sukupuolijakaumaa johtoelimissä;
            
         
               Q.
            
            
               ottaa huomioon, että Eurooppa-neuvosto hyväksyi 7. maaliskuuta 2011 Euroopan tasa-arvosopimuksen kaudelle 2011–2020;
            
         
               R.
            
            
               ottaa huomioon naisista päättäjinä – laatua ja tasa-arvoa 13. maaliskuuta 2012 antamansa päätöslauselman (2), naisten ja miesten tasa-arvosta Euroopan unionissa 2011 8. maaliskuuta 2011 antamansa päätöslauselman (3) ja naisista ja yritysjohtajuudesta 6. heinäkuuta 2011 antamansa päätöslauselman (4);
            
         
               1.
            
            
               antaa kielteisen lausunnon neuvoston suosituksesta nimittää Yves Mersch EKP:n johtokunnan jäseneksi ja pyytää neuvostoa peruuttamaan suosituksensa ja antamaan uuden suosituksen;
            
         
               2.
            
            
               kehottaa puhemiestä välittämään tämän päätöksen Eurooppa-neuvostolle, neuvostolle ja jäsenvaltioiden hallituksille.
            
         
      (1)  EUVL C 215, 21.7.2012, s. 4.
   
      (2)  Hyväksytyt tekstit, P7_TA(2012)0070.
   
      (3)  EUVL C 199 E, 7.7.2012, s. 65.
   
      (4)  Hyväksytyt tekstit, P7_TA(2011)0330.